SHBA: Debat i ndezur për legalizimin e marijuanës
Në nëntor Kalifornia hedh në votë projektligjin për legalizimin e marijuanës për përdorim jo-mjekësor
Richard Lee filloi të përdorte marijuanë pas një dëmtimi në kurriz. Tani ai është manjat marijuane. Ai shet canabis sativa dhe drejton një shkollë me 4 kampuse, ku mësohet rritja e marijuanës dhe ku studjojnë më tepër se 3 mijë nxënës. Në shtetin e Kalifornisë 13 vjet më parë, pasi u hodh në votë, u miratua një ligj që lejon përdorimin e marijuanës me rekomandimin e mjekëve dhe kultivimin e saj për përdorim personal. Por tani përkrahësit e legalizimit të marijuanës i janë larguar argumentit mjekësor dhe po thonë se legalizimi dhe taksa ndaj kësaj lloj droge mund të përmirësojë ekonominë e dobësuar të shtetit. Më 21 korrik 2009, Ouklendi votoi për një ligj për vendosjen e taksës ndaj 4 farmacive që tregtonin marijuanë, nga 18 dollarë për çdo 1 mijë dollarë shitje - parashikohet që kjo të shtojë me 17,5 milionë shitjet në vitin 2010. Qyteti përballet me një pakësim të buxhetit me 83 milionë dollarë dhe shpreson që taksa e marijuanës të shtojë të ardhurat me 315 mijë dollarë. Megjithatë, zyrtarët e ligjit kanë premtuar një luftë të fuqishme, që marijuana të mos legalizohet kurrë në Kaliforni. Ata mendojnë se legalizimi i marijuanës mund të shtojë krimin dhe dhunën dhe t’i bëjë adoleshentët të abuzojnë me përdorimin e saj. Ron Allen bën pjesë në kalicionin e policisë dhe klerikëve që e kundprshtojnë ligjin. Allen drogohej me kokainë për 7 vjet me radhë. Ai thotë se u bë përdorues i dorgës, fillimisht me marijuanën. Zyra e taksave e shtetit thotë se nga shitja e marijuanës, ashtu sikurse nga e alkoholit, buxheti do të rritet me 1,3 miliardë dollarë në vit. Përkrahësit thonë se ligji për marijuanën mund t’i kursejë shtetit 200 milionë dollarë në vit, përmes pakësimit të kostos për sigurinë publike. Po ashtu, ligji mund të gjenerojë të ardhura nga taksat për qeveritë lokale. Në fillim të vitit, Prokurori i Përgjithshëm Eric Holder tha se agjentët federalë nuk do të ndjekin më shpërndarësit e marijuanës që veprojnë sipas ligjeve të shtetit. Në Washington, administrata Obama vitin e kaluar i lehtësoi procedurat e përdorimit të marijuanës në mjekësi, por zyrtari i administratës për luftën kundër drogës tha se Shtëpia e Bardhë i kundërshton me forcë përpjekjet për legalizimin e marijuanës. Në se në Kaliforni legalizohet marijuana, kjo mund të sjellë ndryshime edhe në legjislacionin e shteteve të tjera amerikane, ashtu sikurse ndodhi me ligjin historik të vitit 1996 për përdorimin e marijuanës për qëllime mjekësore.